
Producători de mobilă care fabrică pentru IKEA se aprovizionează 
cu lemn provenit din ultimele păduri naturale ale Carpaţilor 
românești, incluzând păduri din situri protejate Natura 2000, 
conform unei investigaţii publicate de Greenpeace. 


O nouă investigaţie Greenpeace publicată astăzi dezvăluie cum șapte producători ai 
produselor populare IKEA sunt legaţi de distrugerea pădurilor cu o mare valoare de 


conservare. Cel puţin 30 de tipuri de astfel de produse ale acestor producători au 
fost găsite în magazine IKEA din 13 ţări: Austria, Belgia, Cehia, Elveţia, Finlanda, 
Franța, Germania, Italia, Israel, Marea Britanie, Polonia, România și Suedia. 
Greenpeace solicită IKEA să devină parte din soluţie, în loc să participe activ 
înrăutăţind criza climatică și a biodiversităţii, se arată într-un comunicat al 
organizaţiei. 


Ciprian Gălușcă, Campaigner pentru păduri și viață sălbatică Greenpeace CEE, 
declară: „Producerea de mobilă este în teorie unul dintre cele mai sustenabile 
moduri de folosință a lemnului, atât timp cât excludem industria de fast furniture 
care promovează consumul rapid de mobilier ieftin și perisabil sau producerea 
mobilei din lemn tăiat ilegal sau din lemn provenit din păduri cu valoare înaltă de 
conservare a biodiversităţii. Ikea trebuie să-și curețe lanţul de aprovizionare de acel 
lemn care în prezent provine și din distrugerea ultimelor păduri naturale din 
România.“ 


Certitudini și probaabilităţi 


În raportul „Pe urmele adevărului — Distrugerea pădurilor naturale din Carpaţii 
României“, realizat de Greenpeace CEE împreună cu alte 13 birouri Greenpeace, 
echipa de investigaţie a urmărit lanţul de aprovizionare, a analizat autorizaţiile și 
imaginile satelitare ale locurilor de exploatare a pădurilor din România, la depozitele 


de lemn și producătorii de mobilă, până la locul în care ajung aceste produse: pe 
rafturile magazinelor IKEA. S-a constatat că șapte producători se aprovizionează cu 
lemn din păduri cu valoare ridicată de conservare. Bazându-se pe date publice, IKY 
este cel mai mare client al produselor manufacturate de către aceste companii, ce. 
ce implică o mare probabilitate ca acest lemn să fie transformat în mobilă IKEA. 
Acest lucru este cert în cazul companiei Plimob care produce practic exclusiv pentru 
IKEA, notează Greenpeace. 


„Greenpeace recunoaște mobilierul ca fiind o modalitate sustenabilă de a utiliza 
lemnul, de a stoca carbonul și de a adăuga valoare materiilor prime, dar acest lucru 
nu trebuie să se întâmple în timp ce sunt sacrificate cele mai valoroase păduri din 
punctul de vedere al biodiversităţii. Carpaţii sunt printre cele mai importante refugii 
de floră și faună de pe continentul european. Urșii bruni, lupii, râșii, caprele negre și 
zimbrii încă mai cutreieră aceste ţinuturi, alături de mii de alte specii, inclusiv multe 
dintre cele care se confruntă cu extincţia în Europa. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

